stanford-oval/wikipedia huggingface dataset:
Ahvenlammi (Ylöjärvi, Kyrönlahti)
Vedenlaatu

Lammen vedenlaatua on tutkittu vuosina 1969 ja 1999. Viimeisen tutkimuksen mukaan vesi oli lievästi ruskeaa ja siinä oli kohtalaisesti humusta. Veden happamuustaso oli normaali ja järven puskurikyky happamoitumista vastaan oli hyvä. Vedessä oli fosforia lievästi kohonneita arvoja ja sen mukaan järvi oli karun ja lievästi rehevöityneen järven tasoa. Talvella pitoisuudet kohoavat, joten silloin lievästi rehevän raja-arvo ylittyi. Ainoa happipitoisuuden mittaus tehtiin 3 metrin syvyydestä ja sen arvot olivat hyvät. Vuoden 1963 mittauksessa oli todettu alusveden happivajetta, koska vesi oli lämpötilakerrostunutta.
Historiaa

Vanhassa Ylöjärven pitäjänkartassa noin 1840-1850-luvuilta lampi on merkitty karttaan ja sen nimi kirjoitettiin "Ahvenlampi". Laskuoja piirrettiin kulkemaan samalla tavalla kuin nykyäänkin. Kartassa ero nykyiseen lampeen oli sen pyöreä muoto. Vielä vuoden 1962 peruskartassa järvi oli vielä pyöreä, mutta seuraavassa peruskartassa vuodelta 1982 järveen on kaivettu kaksi maantielle asti ulottuvaa lahtea, joista toisessa oli myös laskuojan luusua.
Arkaik

| Arkaik> Tiedot |
| --- | --- |
Toiminnassa:  2004–
Tyylilaji:  tekninen death metal
Kotipaikka:   Riversiden piirikunta, Kalifornia
Laulukieli:  englanti
Jäsenet:  Jared Christianson, murinalaulu   Chance Strickland, kitara   Iavn Munguia, bassokitara   Alex Hernandez-Bent, rummut  
Levy-yhtiö:  Unique Leader Records, 2009–  
Aiheesta muualla
Kotisivut
Infobox OKNimi-testi OK: 
Arkaik on yhdysvaltalainen teknisen death metalin yhtye. Se perustettiin Riversiden piirikunnassa, Kaliforniassa vuonna 2004.
Julkaistuaan omakustanne EP:n vuonna 2006, yhtyeen esikoisalbumi Existentian Chaos julkaistiin vuonna 2007 levymerkillä Pending Records. Huhtikuussa 2009 Arkaik solmi kaksi albumia käsittävän levytyssopimuksen Unique Leader Recordsin kanssa, ja yhtye aloitti toisen studioalbuminsa nauhoitukset saman vuoden kesällä. Toinen studioalbumi Reflections Within Dissonance julkaistiin tammikuussa 2010.
Tuorein studioalbumi, Metamorphignition, julkaistiin lokakuussa 2012.
Jäsenet

Jared Christianson – laulu (2004–)
Chance Strickland – kitara (2004–)
Ivan Munguia – bassokitara (2010–)
Alex Hernandez-Bent – rummut (2011–)
Jäsenet > Entiset jäsenet

Dylan Schmidt – bassokitara
Eric Cohen – bassokitara, taustalaulu
Ryan Smith – rummut
Jimmy – rummut
Matt Whiting – rummut
Keith Roylance – rummut
Nick Vodrey – rummut
Justin – kitara
Craig Peters – kitara, taustalaulu
Diskografia

Existential Chaos (2007)
Reflections Within Dissonance (2010)
Metamorphignition (2012)
Lucid Dawn (2015)
Nemethia (2017)
Diskografia > EP:t

The Divine Manifestation (2006)
Aiheesta muualla

Yhtyeen kotisivu
Arkaik Encyclopaedia Metallumissa (englanniksi)
Arkaik Myspacessa (englanniksi)
Alankomaiden Antillit

Alankomaiden Antillit oli vuosina 1954–2010 Alankomaiden kuningaskuntaan kuulunut kahdesta saariryhmästä muodostunut autonominen alue Karibianmerellä. Siihen kuuluivat Venezuelan rannikon edustalla suojanpuolen saaret ja Puerto Ricon itäpuolella tuulenpuolen saaret. Saarten pääkaupunki Willemstad sijaitsee Curaçaolla. Alun perin Alankomaiden Antilleihin kuului myös Aruba, mutta se erotettiin omaksi autonomiseksi alueekseen vuonna 1986.
Maantiede

Alankomaiden Antillit muodostuivat kahdesta toisistaan erillään olevasta saariryhmästä, joita kutsuttiin tuulenpuolensaariksi ja suojanpuolensaariksi. Suojanpuolen saaret sijaitsevat Venezuelan rannikon edustalla, ja saariryhmään kuuluvat Aruba, Bonaire ja Curaçao, jotka tunnetaan myös ABC-saarina. Tuulenpuolen saaret sijaitsevat ABC-saarista noin 800 kilometriä koilliseen, Puerto Ricon itäpuolella. Tuulenpuolensaariin kuuluvat Sint Eustatius ja Saba sekä Saint Martinin saaren eteläosa Sint Maarten.
Molemmat saariryhmät sijaitsevat trooppisella vyöhykkeellä. ABC-saarilla vallitsee suhteellisen kuiva ilmasto, mutta tuulenpuolensaarilla sataa vuoristoisemman maaston vuoksi huomattavasti enemmän.
Historia

Espanjalaiset saapuivat ABC-saarille vuonna 1499, ja Espanja hallitsi saaria 1600-luvulle asti. Vuoden 1635 tienoilla saaret otti hallintaansa Alankomaiden Länsi-Intian kauppakomppania. Saarista tuli tärkeä orjakaupan tukikohta. Orjuus kiellettiin vuonna 1862, jolloin kukin vapautunut orja sai tilkun maata.
Saaret olivat Alankomaiden siirtomaana vuoteen 1954, jolloin niistä muodostettiin autonominen alue. Alun perin Alankomaiden Antilleihin kuului myös Aruba, mutta se erotettiin omaksi autonomiseksi alueekseen vuonna 1986.
Alankomaiden Antillit oli tarkoitus lakkauttaa 15. joulukuuta 2008, jolloin Sint Marteenista ja Curaçaosta piti tulla autonomisia maita Alankomaiden kuningaskunnassa Aruban tapaan, ja Bonairesta, Sint Eustatiuksesta ja Sabasta erityisasemassa olevia kuntia. Päätös viivästyi alkuperäisestä aikataulustaan, ja se toteutettiin vasta 10. lokakuuta 2010.
Politiikka

Alankomaiden Antillien valtionpäämies oli Alankomaiden monarkki, jota edusti kuvernööri. Ulkopolitiikasta vastasi Alankomaiden hallitus. Sisäpoliittisista asioista päätettiin saarien omissa hallituksissa. Vuonna 2005 saarten hallitus päätti Alankomaiden Antillien hajottamisesta ja vuodesta, 2010 lähtien saarilla on ollut uusi poliittinen asema Alankomaiden kuningaskunnassa.
Talous

ABC-saarten taloutta määritti pitkälti Venezuelasta saatu öljy. Curaçao sai tuloja öljynjalostamisesta ja -varastoinnista sekä tankkerien vierailuista saaren kuivatelakoilla. Öljytulojen vähetessä matkailusta muodostui tärkeä elinkeino. Tärkeä talouden tulonlähde oli myös veroparatiisiyhtiöiden isännöinti.selvennä Ennen öljyteollisuutta merkittävin tulonlähde oli kuuluisa Curaçao-appelsiinilikööri.
Väestö

Saarilla asuu yli 50 kansallisuuden edustajia. Etninen monimuotoisuus johtuu saaren historiasta, afrikkalaisten orjien jälkeläisiä on saarten väestöstä noin 85 prosenttia. Espanjalaiset uudisasukkaat surmasivat saarten alkuperäisväestön 1500-luvulla. Ensimmäiset eurooppalaiset asukkaat olivat Alankomaiden Länsi-Intian kauppakomppanian työntekijöitä. Alankomaiden Antillien viralliset kielet olivat hollanti ja papiamento, joka on espanjan kreolikieli.
Arkalochórin, Kástellin ja Viánnoksen hiippakunta

| Arkalochórin, Kástellin ja Viánnoksen hiippakunta Ιερά Μητρόπολη Αρκαλοχωρίου, Καστελλίου και Βιάννου |
| --- | --- |
Kirkkokunta:  ortodoksinen kirkko
Osa kirkkoa:  Kreetan kirkko
Seurakuntia:  90
Luostareita:  4
Perustettu:  2001
Tuomiokirkko:  Pyhän Andreas Kreetalaisen katedraali
www.imakb.gr
Arkalochórin, Kástellin ja Viánnoksen hiippakunta (kreik. Ιερά Μητρόπολη Αρκαλοχωρίου, Καστελλίου και Βιάννου, Ierá Mitrópoli Arkalochoríou, Kastellíou kai Viánnou) on ortodoksinen hiippakunta Kreikassa. Se kuuluu Kreetan kirkkoon.
Hiippakunta käsittää alueen Kreetan keskiosissa, ja siihen kuuluu neljä rovastikuntaa (archieratikí periféreia) ja 90 seurakuntaa (enoría). Hiippakunnan katedraali eli piispanistuin on Arkalochórissa sijaitseva Pyhän Andreas Kreetalaisen katedraali.
Historia

Arkalochórin, Kástellin ja Viánnoksen hiippakunta on perustettu vuonna 2001 erottamalla sille alueita Kreetan arkkihiippakunnasta sekä Górtynan ja Arkadían hiippakunnasta ja Pétran ja Cherrónisoksen hiippakunnasta.
Luostarit

Hiippakunnan alueella on neljä toiminnassa olevaa luostaria:
Munkkiluostarit
Johannes Kastajan luostari (Moní Timíou Prodrómou Kallérgi)
Neitsyt Marian kuolonuneen nukkumisen luostari eli Viánnoksen luostari (Moní Koímisis tis Theotókou eli Moní Viánnou)
Pyhän Antonioksen luostari (Moní Agíou Antoníou Árvis)
Nunnaluostarit
Pyhän Marinan luostari (Ierá Moní Agías Marínas Vónis)
Aiheesta muualla

Ιερά Μητρόπολις Αρκαλοχωρίου, Καστελλίου και Βιάννου. Hiippakunnan verkkosivut. (kreikaksi)
Thrapsanón Neitsyt Maria (Panagía) Mesochorítissan kirkko.
Kastéllin Pyhän Georgioksen kirkko (Naós Agíou Georgíou).
Alimi Ballard

Alimi Ballard (s. 17. lokakuuta 1977 Bronx, New York, Yhdysvallat) on yhdysvaltalainen näyttelijä. Ballard on tunnettu erityisesti roolistaan FBI-agentti David Sinclairia CBS:n rikossarjassa Num3rot.
Filmografia

Loving (1993–1995)
The City (1995–1996)
Sabrina, teininoita (1997–1998)
Deep Impact (1998)
Little Richard (2000)
Dark Angel (Herbalina) (2000–2001)
Num3rot (2005-2010)
The Super Hero Squad Show (2009–2010) (ääni)
Fast & Furious 5 (2011)
Problem Solverz (2011)
Arnold Orville Beckman

Walter Knott ja Arnold Beckman (oikealla) vuonna 1970.
Arnold Orville Beckman (10. huhtikuuta 1900 – 18. toukokuuta 2004) oli yhdysvaltalainen kemisti, jota pidetään pH-mittarin keksijänä. Hän toimi professorina California Institute of Technologyssä ja perusti vuonna 1935 Beckman Instruments -yhtiön, joka on nykyisin nimellä Beckman Coulter.
Beckman syntyi Illinois'ssa. Hän liittyi elokuussa 1918 Yhdysvaltain merijalkaväkeen. Hän aloitti opinnot Illinois'n yliopistossa ja sai tohtorin arvon California Institute of Technologystä 1928.
Beckman perusti William Shockleyn kanssa vuonna 1956 Shockley Semiconductor Laboratoryn Piilaaksoon.
Hänelle myönnettiin kansallinen mitali saavutuksista teknologian alalla 1988 ja tieteestä 1989.
Beckman kuoli 104-vuotiaana Kalifornian La Jollassa.
Aulus-les-Bains

| Aulus-les-Bains |
| --- | --- |

 Aulus-les-Bains
 Koordinaatit: 42°47′30″N, 1°20′19″E 
Valtio:  Ranska
Alue:  Occitanie
Departementti:  Ariège
Arrondissementti:  Saint-Girons
Pinta-ala:  
 – Kokonaispinta-ala:  52,2 km²
Väkiluku (2014):  154 
 – Väestötiheys:  2 as./km²
Kunnan numero:  09029
 
 Kunnan kotisivut 
Infobox OKVirheellinen NIMI-arvo: 
Aulus-les-Bains on kunta Ranskan eteläosassa Ariègen departementissa Occitanien alueella. Se sijaitsee Pyreneiden vuoristossa rajoittuen Espanjan rajaan.
Cascade d'Ars
Kunta on tunnettu kylpyläpaikkakunta, jonka historia ulottuu 1800-luvun alkupuolelle. Alueen neljän lähteen tuottamien vesien on todettu auttavan useisiin sairauksiin parantavasti. Kunnan alueella on näyttävä 246 metriä korkea vesiputous Cascade d'Ars.
Historia

Toisen maailmansodan aikaan juutalaisia asetettiin Aulus-les-Bainsin hotelleihin kotiarestiin.
Aiheesta muualla

Kuvia tai muita tiedostoja aiheesta Aulus-les-Bains Wikimedia Commonsissa
Alain Giletti

| Alain Giletti> Henkilötiedot |
| --- | --- |
Syntynyt: 9. marraskuuta 1939 (ikä 84) Bourg-en-Bresse, Ain, Ranska
Kansalaisuus:   Ranska
Alain Giletti (s. 9. marraskuuta 1939) on ranskalainen taitoluistelija. Hän ylsi maailmanmestaruuteen kerran (1960) ja Euroopan-mestaruuteen viidesti (1955–1957, 1960–1961).
Giletti sai MM-kilpailuissa myös kaksi pronssia (1954, 1958) ja EM-kilpailuissa neljä hopeaa (1953–1954, 1958–1959). Hän osallistui talviolympialaisiin vuosina 1952, 1956 ja 1960; kahdella viimeisellä kerralla hän jäi juuri mitalien ulkopuolelle, neljännelle sijalle.
Avain (albumi)

| Avain Kake Randelin |
| --- | --- | --- |

Studioalbumin tiedot
 Julkaistu: 14. toukokuuta 2012
 Tyylilaji: iskelmä
 Kesto: 42.11
 Levy-yhtiö: Sony Music Entertainment
Listasijoitukset
  Suomen virallinen lista: 40.
Kake Randelinin muut julkaisut
| Tähtisarja – 30 suosikkia 2008 | Avain 2012 | Suomalainen sisu 2014 |
Avain on Kake Randelinin julkaisema albumi vuodelta 2012. Se debytoi Suomen virallisen listan sijalla 40.
Kappaleet

Avain – 3.18
Sinne minne johonkin – 3.03
En suostu – 3.49
Se mitä sinulta en saa – 3.22
Lähtöruutuun – 3.14
Älä mieti eilistä – 3.31
Olet matka – 4.08
Löysin juonen taas – 3.33
Ei tää paremmaks tuu – 2.58
En saa mä sinua – 3.44
Silitä ja paijaa – 3.50
Ja rokki jukeboxin soi – 3.41
Akrotíri (Limassol)

| Akrotíri Ακρωτήρι |
| --- | --- |
 Akrotírin kylää.
 Akrotíri
 Koordinaatit: 34°34′47″N, 32°58′24″E 
Valtio:   Kypros
Alue:  Limassol
Hallinto:  
 – Asutustyyppi:  kylä ja kyläyhdyskunta
Väkiluku (2011):  870
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Akrotíri (kreik. Ακρωτήρι) on kylä ja kyläyhdyskunta (koinótita) Limassolin alueella Kyproksen tasavallassa Kyproksen saarella. Sen väkiluku on 870 (2011).
Kissojen Pyhän Nikolaoksen luostari (Moní Agíou Nikoláou ton Gáton).
Akrotíri (”Niemi”) sijaitsee Akrotírin niemimaalla Kyproksen etelärannikolla Isolle-Britannialle kuuluvalla Akrotírin tukikohta-alueella. Alueen nähtävyyksiin kuuluu muun muassa Kissojen Pyhän Nikolaoksen luostari (Moní Agíou Nikoláou ton Gáton). Se muistaa kissoja, jotka keisarinna Helena legendan mukaan tuotti saarelle tarkoituksena päästä eroon sitä vaivanneista käärmeistä. Niemellä kylän pohjoispuolella sijaitsee saaren suurin järvi Limassolin suolajärvi (myös Akrotírin suolajärvi).
Aiheesta muualla

Kuvia tai muita tiedostoja aiheesta Akrotíri Wikimedia Commonsissa
Limassolin alue
| --- | --- |
Kunnat (dímos):  Ágios Athanásios · Germasógeia · Káto Polemídia · Limassol (Lemesós) · Mésa Geitoniá · Ýpsonas 
Yhdyskunnat (koinótita):  Ágios Amvrósios · Ágios Dimítrios · Ágios Geórgios · Ágios Ioánnis · Ágios Konstantínos · Ágios Mámas · Ágios Pávlos · Ágios Theódoros · Ágios Therápon · Ágios Thomás · Ágios Týchonas · Agrídia · Agrós · Akapnoú · Akrotíri · Akroúnta · Álassa · Aléktora · Amíantos · Anógyra · Apesiá · Apsioú · Arakapás · Armenochóri · Ársos · Asgáta · Asómatos · Avdímou · Chandriá · Dieróna · Dorá · Dorós · Dýmes · Episkopí · Eptagóneia · Erími · Fasoúla · Foiní · Foinikária · Gerása · Gerovása · Kaló Chorió · Kaminária · Kantoú · Kapileió · Kivídes · Káto Mýlos · Káto Plátres · Kelláki · Kissoúsa · Klonári · Koiláni · Kolóssi · Korfí · Kouká · Kyperoúnta · Láneia · Lemíthou · Limnátis · Lófou · Louvarás · Maliá · Mandriá · Mathikolóni · Monágri · Monagroúlli · Moní · Moniátis · Mouttagiáka · Ómodos · Páchna · Palaiómylos · Palódeia · Páno Plátres · Páno Polemídia · Paramáli · Paramýtha · Parekklisiá · Peléndri · Pentákomo · Péra Pedí · Pissoúri · Platanísteia · Potamioú · Potamítissa · Prastió Avdímou · Prastió Kellakíou · Pródromos · Pýrgos · Sanída · Silíkou · Sotíra · Soúni-Zanakiá · Spitáli · Sykópetra · Trachóni · Treis Eliés · Trimíklini · Tróodos · Tserkézoi · Vása Kellakíou · Vása Koilaníou · Víkla · Vouní · Zoopigí
Akrotíri (Thíra)

| Akrotíri Ακρωτήρι |
| --- | --- |
 Akrotírin kylä, taustalla kalderan toisella puolella Oían kylä.
 Akrotíri
 Koordinaatit: 36°21′32″N, 25°23′48″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Thíra
Kunta:  Thíra
Hallinto:  
 – Asutustyyppi:  kylä
 – Kallikrates-koodi:  6001010201
Väkiluku (2011):  355
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Akrotíri (kreik. Ακρωτήρι; kath.kreik. Ακρωτήριον, Akrotírion) on Kreikan kylä, joka sijaitsee Thíran saarella Santorínin saariryhmässä ja kuuluu Thíran kuntaan, Thíran alueyksikköön ja Etelä-Egean saarten alueeseen. Se kuului aiemmin Firán kuntaan ja vuodesta 2011 lähtien Thíran kunnan Firán kunnallisyksikköön. Kylän väkiluku on 355 (vuonna 2011).
Akrotíri sijaitsee niemessä Thíran saaren lounaiskulmassa. Se muodostaa laajemman kyläyhdyskunnan (Τοπική Κοινότητα Ακρωτηρίου, Topikí Koinótita Akrotiríou), johon kuuluvat myös kylät Ágios Nikólaos ja Fáros. Koko kyläyhdyskunnan väkiluku on 489. Akrotíri tunnetaan ennen kaikkea sen lähellä sijaitsevasta, kylän mukaan nimetystä Akrotírin minolaisaikaisesta kaupungista, jota kaivetaan edelleen esiin vaiheittain. Osa löydöksistä on yleisön nähtävillä. Kaivauskohde sijaitsee noin kilometrin kylästä kaakkoon lähellä saaren etelärannikkoa.
Akrotírin niemen kärjessä sijaitsee Akrotírin majakka.
Akrotírin kylä.
Aiheesta muualla

Kuvia tai muita tiedostoja aiheesta Akrotíri Wikimedia Commonsissa
Alexander von Humboldt -säätiö

Logo
Alexander von Humboldt -säätiö (saks. Alexander-von-Humboldt-Stiftung) on Saksan liittotasavallan rahoittama säätiö, jonka tarkoituksena on edistää kansainvälistä yhteistyötä tieteessä. Se rahoittaa ulkomaisten tutkijoiden työskentelyä Saksassa jakaen kymmeniä erilaisia stipendejä ja palkintoja. Yksi mittavimmista yksittäisille henkilöille annettavista palkinnoista on vuonna 2008 ensimmäistä kertaa haettavissa oleva Alexander von Humboldt -professuuri, joka mahdollistaa ulkomaisen huippututkijan kutsumisen viideksi vuodeksi vierailevaan professorin virkaan saksalaiseen yliopistoon. Professuurin rahoitus on jopa viisi miljoonaa euroa.
Säätiö perustettiin alun perin puolitoista vuotta Alexander von Humboldtin kuoleman jälkeen vuonna 1860 Berliinissä. Aluksi se rahoitti saksalaisten tutkijoiden oleskelua ulkomailla, mutta säätiön pääoma menetti arvonsa 1923 laman aikana. Säätiö perustettiin uudelleen 1925, mutta tällä kertaa se avusti ulkomaisten tutkijoiden oleskelua Saksassa. Vuonna 1945 säätiön toiminta lopetettiin Saksan poliittisen tilanteen takia, mutta se palasi uudelleen toimintaan vuonna 1953 Saksan liittovaltion rahojen turvin.
Puheenjohtajat

Säätiön puheenjohtajina on toiminut merkittäviä tiedemiehiä:
Werner Heisenberg (1953–1975)
Feodor Lynen (1975–1979)
Wolfgang Paul (1979–1989)
Reimar Lüst (1989–1999)
Wolfgang Fühwald (1999–2007)
Helmut Schwarz (2008–)
Aiheesta muualla

Säätiön kotisivu (englanniksi) (saksaksi)
Avain (kirjankustantamo)

Avain on vuonna 2003 perustettu helsinkiläinen kirjankustantamo, joka kustantaa kauno- ja tietokirjallisuutta.
Avaimen perusti Anna-Riikka Carlson vuonna 2003. Hän myi yhtiön BTJ Finlandille (nyk. Suomen kirjastopalvelu) vuonna 2010 ja siirtyi samalla BTJ:lle kustannuspäälliköksi. Vuonna 2012 Carlson siirtyi WSOY:n kotimaisen kaunokirjallisuuden kustannuspäälliköksi. Elokuusta 2012 alkaen Avaimen kustannuspäällikkönä on toiminut YTM Tiina Aalto.[lähde? ]
Avain kustantaa muun muassa kirjallisuutta ja kirjastoalaa käsitteleviä tietokirjoja, lastenkirjallisuutta ja selkokielistä kirjallisuutta. Kustantamo sai vuonna 2017 Selkokeskuksen myöntämän selkokirjallisuuden Seesam-palkinnon.
Aiheesta muualla

Avaimen verkkosivut
Lehti, Anu-Elina: ﻿Kirjallisuuden orja Vihreä Lanka. 30.10.2009.
Albanian parlamenttivaalit 1987

Albanian parlamenttivaalit 1987 toimitettiin Albaniassa helmikuun ensimmäisenä päivänä 1987. Vaaleissa valittiin 250 edustajaa Albanian parlamenttiin nelivuotiskaudelle. Äänestäminen ei ollut pakollista, mutta tilaston mukaan jokainen äänioikeutettu äänesti, mutta yksi ääni hylättiin. Koska Albaniassa oli tuolloin yksipuoluejärjestelmä, Albanian demokraattinen rintama sai kaikki 250 paikkaa sekä jokaisen äänen. Parlamenttiin valittiin 73 naista.
Vaalit olivat viimeiset ennen monipuoluejärjestelmää; seuraavissa vaaleissa parlamentissa oli neljä puoluetta edustettuna.
Alain Corneau

| Alain Corneau |
| --- | --- |

Henkilötiedot
Syntynyt: 7. elokuuta 1943 Meung-sur-Loire, Loiret Ranska
Kuollut: 30. elokuuta 2010 (67 vuotta)
Ammatti:  elokuvaohjaaja
Ohjaaja
Tunnetuimmat ohjaukset:  Kaikki elämän aamut
Palkinnot
 Henri Langlois -palkinto César-palkinto 
Aiheesta muualla
IMDb 
Elonet
Alain Corneau (7. elokuuta 1943 Meung-sur-Loire, Loiret, Ranska – 30. elokuuta 2010 Pariisi, Ranska) oli ranskalainen elokuvaohjaaja ja käsikirjoittaja.
Corneau oli alun pitäen muusikko. Hän työskenteli Costa-Gavrasin avustajana, jolloin hänellä oli myös ensimmäinen tilaisuus työskennellä näyttelijä Yves Montandin kanssa, jonka kanssa hän teki yhteistyötä myöhemminkin urallaan, elokuvissa Silmukka kiristyy (1976) ja La menace (1977) ja Raaka peli ratkaisee (1981).
Corneau ohjasi Gérard Depardieuta vuonna 1991 elokuvassa Kaikki elämän aamut. Elokuva sai valtavan suosion ja lukuisia palkintoja, muun muassa seitsemän César-palkintoa.
Corneau kuoli syöpään.
Filmografia

Police Python 357, Silmukka kiristyy 1976 ohjaus
La Menace 1977 ohjaus, käsikirjoitus
Série noire, Piru perii omansa, 1979 ohjaus, käsikirjoitus
Le Choix des armes, Raaka peli ratkaisee, 1981 ohjaus
Fort Saganne 1984 ohjaus, käsikirjoitus
Nocturne indien, Intialainen yösoitto 1989 ohjaus
Tous les matins du monde, Kaikki elämän aamut, 1992 ohjaus, käsikirjoitus
Le Cousin, Vasikka, 1998 ohjaus, käsikirjoitus
Stupeur et tremblements, Nöyrin palvelijanne, 2003 ohjaus, käsikirjoitus
Les Mots bleus, Siniset sanat, 2005 ohjaus, käsikirjoitus
Crime d’amour, Love Crime, 2010 ohjaus, käsikirjoitus
Adewale Akinnuoye-Agbaje

| Adewale Akinnuoye-Agbaje |
| --- | --- |
 Adewale Akinnuoye-Agbaje vuonna 2013.
Henkilötiedot
Syntynyt: 22. elokuuta 1967 (ikä 57) Islington, Lontoo, Englanti
Ammatti:  näyttelijä, malli
Näyttelijä
Aktiivisena:  1994–
Merkittävät roolit:  Kylmä rinki Muumion paluu Lost G.I. Joe: The Rise of Cobra
Aiheesta muualla
IMDb
Elonet
Adewale Akinnuoye-Agbaje (s. 22. elokuuta 1967 Islington, Lontoo, Englanti) on englantilainen nigerialaistaustainen  näyttelijä, asianajaja ja entinen malli. Hän on näytellyt muun muassa televisiosarjoissa Kylmä rinki ja Lost, sekä elokuvissa Muumion paluu ja Medusan verkko.
Lapsuus ja nuoruus

Akinnuoye-Agbaje syntyi vuonna 1967 Lontoossa, jossa hänen nigerialaiset vanhempansa opiskelivat. Kun hän oli kuuden viikon ikäinen, hänen vanhempansa antoivat hänet valkoihoiselle työväen luokan pariskunnalle, joka asui Tilburyssa Essexissä. Kasvattivanhemmilla asui toisinaan ainakin kymmenen afrikkalaista lasta, myös Akinnuoye-Agbajen kaksi siskoa. Perheen isä oli kuorma-autonkuljettaja ja perheen toimeentulo oli niukkaa. Kodin ulkopuolella Adewale joutui pelkäämään väkivaltaa paikallisilta lapsilta, joita näiden vanhemmat kannustivat.
Akinnuoye-Agbajen ollessa kahdeksanvuotias hänen biologiset vanhempansa hakivat hänet ja veivät hänet mukanaan Nigeriaan. Hän ei osannut paikallista kieltä, ja häntä rangaistiin englannin puhumisesta. Pian hänet lähetettiin takaisin Tilburyyn.
Nigeriasta palattuaan Akinnuoye-Agbaje ymmärsi ensimmäisen kerran olevansa erilainen kuin valkoiset kasvattivanhempansa, jotka eivät olleet ottaneet huomioon hänen afrikkalaista taustaansa. Hän joutui puolustamaan itseään katuväkivallalta, ja teini-ikäisenä hän liittyi skinheadeihin välttyäkseen itse näiden hyökkäyksiltä.
Väkivaltaisen ja rikollisen käyttäytymisenä vuoksi 16-vuotias Akinnuoye-Agbaje lähetettiin sisäoppilaitokseen Surreyyn. Sisäoppilaitoksen olot olivat niin erilaiset aikaisempaan, että hän yritti itsemurhaa. Hän kuitenkin oppi hyväksymään itsensä ja lopulta valmistui lakiopinnoistaan Lontoon King’s Collegesta.
Ura

Ennen näyttelijänuraansa Akinnuoye-Agbaje työskenteli mallina Milanossa, josta muutti Los Angelesiin. Hänen ensimmäinen näyttelijän työnsä oli Dawn Pennin kappaleen ”No, No, No (You Don't Love Me)” musiikkivideolla. Samoihin aikoihin hän esiintyi Pet Shop Boysien videolla ”Jealousy”.
Akinnuoye-Agbaje tunnetaan HBO:n sarjasta Kylmä rinki, jossa hän esitti rikollista nimeltä Simon Adebisi, ja ABC:n selviytymisdraamasta Lost, jossa hän esitti Mr. Ekoa. Hän on ollut lukuisissa elokuvarooleissa aloitettuaan näyttelemisen vuonna 1994, ja onkin näytellyt hitti-elokuvissa, kuten Medusan verkko (2002), Congo (1995), Ace Ventura – luonto kutsuu (1995), Muumion paluu (2001) ja Get Rich or Die Tryin’ (2005).
Yksityiselämä

Akinnuoye-Agbaje on buddhalainen ja Arsenal FC:n fani.[lähde? ]
Akinnuoye-Agbajella on neljä siskoa ja hän puhuu sujuvasti useita kieliä, mm. englantia, italiaa, jorubaa ja swahilia.[lähde? ]
Akinnuoye-Agbaje pyysi Lostin käsikirjoittajia kirjoittamaan hänet ulos sarjasta, lähteäkseen takaisin Lontooseen hänen vanhempiensa kuoltua ja ohjatakseen siellä elokuvan.